Lav et referat af nedenstående tekst:

Tekst:
En portion aktier i fodboldklubben Brøndby ryger ind i statskassen i forbindelse med en sag om smugleri af hash. Retten i Aalborg har konfiskeret 7200 aktier og værdier for flere millioner kroner, skriver nordjyske.dk. To københavnske mænd, Christian William Kaus Jensen og Flemming Tvile Seberg, er blevet idømt fængsel i tre år og seks måneder for smugling og salg af 300 kilo hash, ligesom de forsøgte at smugle yderligere 160 kilo. Det er i den forbindelse, at mændene er blevet ribbet. For eksempel mister den ene 952.000 kroner og et ur til en værdi af 400.000 kroner, skriver nordjyske.dk. Også designermøbler, vin og champagne er blevet konfiskeret i forbindelse med sagen. Smugleriet har stået på i flere år, og i sagen indgår også en dansker bosiddende i Malaga. Transportmidlet var en ombygget autocamper, beretter nordjyske.dk. Politiets strategi med at tage så mange værdier som muligt fra mennesker, der tjener store penge på handel med hash og narkotika, kommer også til udtryk i andre sager. For eksempel har Københavns Politi sidste år beslaglagt 7,2 millioner kroner i dansk og udenlandsk valuta i forbindelse med indsatsen mod hashhandel på Christiania. I flere straffesager har anklagere rejst krav om konfiskation ikke bare af kontanterne. De går også efter at få tag i dyre B & O-anlæg, designermøbler, motorcykler, smykker og andre værdifulde ting. /ritzau/

Referat:
Retten i Aalborg har dømt to københavnere for smugleri af hash gennem flere år.